Forretningsenheten var gjerne en stue på Bryggen i Bergen. Eieren satt som regel i Lübeck og styrte forretningen derfra, med Bergenfahrerkontoret i ryggen. I Bergen var han representert av en handelsforvalter som under seg hadde en gesell samt skutedrenger og stuedrenger. I den hanseatiske perioden var alle disse tyske, og dannet et samfunn for seg selv. Utover på 1600-tallet kom flere stuer på norske hender, og i 1754 ble Det tyske kontor erstattet av Det norske Kontor.